Teori konspiracioni pas vdekjes së financierit Epstein
Këto teori madje kanë arritur të depërtojnë edhe tek mediat kryesore
Teoritë rreth vdekjes së financierit Jeffrey Epstein, i cili ishte në qendër të një çështje gjyqësore me akuzat e trafikimit për seks, kanë pushtuar rrjetet sociale Twitter dhe Facebook. Këto teori madje kanë arritur të depertojnë edhe tek mediumet kryesore. Në materialin në vazhdim, Korrespondentja e Zërit të Amerikës Michelle Quinn, i hedh një vështrim çështjes se si media sociale nxit pikpamjet ekstreme. Kur u përhap lajmi se një financier i burgosur nën akuzat për abuzime seksuale kishte vdekur si pasojë e asaj që dukej si vetëvrasje, disa javë pas një tentative për vetëvrasje, media sociale shpërtheu me teori të ndryshme. Si ndodhi? Kush e bëri? Dhe pse? Presidenti Trump ndau në Twitter postimin e një komediani. Vëzhguesit e medias sociale thonë se vdekja e financierit Epstein ishte stuhia e përsosur për keqinformim në Twitter, Facebook dhe YouTube. Irina Raicu është me Universitetin Santa Clara. Hany Farid është me Universitetin Berkley. Një çështje është se mediat sociale si Twitter nxjerrin si parësore temat kryesore për të cilat po flasin njerëzit. Nga ana tjetër kritikët thonë se kjo ushqen më shumë idetë ekstreme dhe teoritë e konspiracionit, duke sjellë më shumë vëmendje tek ata. Pas çdo incidenti të profilit të lartë, rrjetet e medias sociale gjenden nën presion për të bërë diçka për kufizimin e pikpamjeve ekstreme përndryshe do të jenë entet rregulaltore që do ta bëjnë këtë.